એટલે જ તો મોટાભાગની અભિનેત્રીઓ પોતાનું વજન જાળવી રાખવા માટે સતત ડાયેટિંગ, જિમ અને વિવિધ યુક્તિઓ અજમાવતી રહે છે. તેમાં પણ જો ફિલ્મના પાત્રની માંગ હોય, તો અભિનેત્રીઓ માટે જેવી છે, તેના કરતા વધુ હૉટ દેખાવાની ફરજ પડે છે અને એટલે જ નાજુક-નમણી હોવા છતાં વધુ વજન ઉતારવું પડે છે. જોકે અમુક કિસ્સામાં અભિનેત્રીઓ વજન વધારતી પણ જાણવા મળી છે, જેમ કે ધ ડર્ટી પિક્ચર માટે વિદ્યા બાલને પોતાનુ વજન વધાર્યુ હતું. તે જ વિદ્યા બાલન હવે મોહિત સુરીની એક ફિલ્મ માટે વજન ઘટાડવામાં લાગ્યાં છે. કૅટરીના કૈફ હોય કે કરીના કપૂર હોય કે પછી સોનમ કપૂર સહિત બીજી કોઈ પણ અભિનેત્રી, તમામે ફિલ્મના પાત્રની ડિમાંડ સાથે વજન મેંટેન કરવુ જ પડે છે.